CELEX: 32008D0088
Language: fi
Date: 2008-01-28 00:00:00
Title: 2008/88/EY: Komission päätös, tehty 28 päivänä tammikuuta 2008 , päätöksen 2005/59/EY muuttamisesta siltä osin kuin on kyse Slovakian alueista, joilla toteutetaan klassisen sikaruton hävittämistä luonnonvaraisista sioista ja luonnonvaraisten sikojen hätärokottamista klassista sikaruttoa vastaan koskevia suunnitelmia (tiedoksiannettu numerolla K(2008) 319)

1.2.2008   
            
            
               FI
            
            
               Euroopan unionin virallinen lehti
            
            
               L 28/34
            
         
      KOMISSION PÄÄTÖS,
   tehty 28 päivänä tammikuuta 2008,
   päätöksen 2005/59/EY muuttamisesta siltä osin kuin on kyse Slovakian alueista, joilla toteutetaan klassisen sikaruton hävittämistä luonnonvaraisista sioista ja luonnonvaraisten sikojen hätärokottamista klassista sikaruttoa vastaan koskevia suunnitelmia
   (tiedoksiannettu numerolla K(2008) 319)
   (Ainoastaan slovakinkielinen teksti on todistusvoimainen)
   (2008/88/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan ja 20 artiklan 2 kohdan,
   sekä katsoo seuraavaa:
   
               (1)
            
            
               Suunnitelmien hyväksymisestä klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi Slovakiassa 26 päivänä tammikuuta 2005 tehty komission päätös 2005/59/EY (2) oli yksi toteutetuista toimenpiteistä klassisen sikaruton torjumiseksi.
            
         
               (2)
            
            
               Slovakia on nyt ilmoittanut komissiolle, että klassinen sikarutto on onnistuttu hävittämään luonnonvaraisista sioista Trenčínin (Trenčínin ja Bánovce nad Bebravoun piirit), Prievidzan (Prievidzan ja Partizánsken piirit) sekä Púchovin (ainoastaan Ilavan piiri) eläinlääkintä- ja elintarvikealan hallintopiireissä. Klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi kyseistä tautia vastaan hyväksyttyjä suunnitelmia ei näin ollen pitäisi enää toteuttaa näillä alueilla.
            
         
               (3)
            
            
               Slovakia on lisäksi ilmoittanut komissiolle klassisen sikaruton viimeaikaisesta kehityksestä luonnonvaraisissa sioissa ja kyseisen taudin esiintymisestä Nové Zámkyn piirissä. Saatavilla olevan epidemiologisen tiedon perusteella toimenpiteitä, jotka sisältyvät klassisen sikaruton hävittämiseksi luonnonvaraisista sioista esitettyyn suunnitelmaan, on laajennettava koskemaan osaa Nové Zámkyn, Komárnon ja Levicen piirejä.
            
         
               (4)
            
            
               Yhteisön lainsäädännön selkeyden vuoksi näiden suunnitelmien piiriin kuuluvat alueet, jotka on esitetty päätöksen 2005/59/EY liitteessä, olisi korvattava tämän päätöksen liitteellä.
            
         
               (5)
            
            
               Päätöstä 2005/59/EY olisi sen vuoksi muutettava.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2005/59/EY liite tämän päätöksen liitteellä.
   2 artikla
   Tämä päätös on osoitettu Slovakian tasavallalle.
   
      Tehty Brysselissä 28 päivänä tammikuuta 2008.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 316, 1.12.2001, s. 5. Direktiivi sellaisena kuin se on viimeksi muutettuna komission päätöksellä 2007/729/EY (EUVL L 294, 13.11.2007, s. 26).
   
      (2)  EUVL L 24, 27.1.2005, s. 46. Päätös sellaisena kuin se on viimeksi muutettuna päätöksellä 2006/20/EY (EUVL L 15, 20.1.2006, s. 48).
   
      LIITE
      
         
            ”LIITE
            1.   Alueet, joilla suunnitelma klassisen sikaruton hävittämiseksi luonnonvaraisista sioista pannaan täytäntöön:
            Seuraavien eläinlääkintä- ja elintarvikealan hallintopiirien (DVFA) alue: Žiar nad Hronom (Žiar nad Hronomin, Žarnovican ja Banská Štiavnican piirit), Zvolen (Zvolenin, Krupinan ja Detvan piirit), Lučenec (Lučenecin ja Poltárin piirit), Veľký Krtíš (Veľký Krtíšin piiri), Komárno (alue itään valtatiestä 64, pohjoiseen Unkarin rajasta ja länteen Nové Zámkyn piiristä), Nové Zámky (alue itään Komárnon piiristä ja itään valtatiestä 64, etelään valtatiestä 75 ja pohjoiseen Unkarin rajasta) sekä Levice (alue itään Nové Zámkyn piiristä ja itään valtatiestä 66 (E77), etelään valtatiestä 75, pohjoiseen Unkarin rajasta ja länteen Veľký Krtíšin piiristä).
            2.   Alueet, joilla suunnitelma luonnonvaraisten sikojen hätärokottamiseksi pannaan täytäntöön:
            Seuraavien eläinlääkintä- ja elintarvikealan hallintopiirien (DVFA) alue: Žiar nad Hronom (Žiar nad Hronomin, Žarnovican ja Banská Štiavnican piirit), Zvolen (Zvolenin, Detvan ja Krupinan piirit), Lučenec (Lučenecin ja Poltárin piirit) ja Veľký Krtíš (Veľký Krtíšin piiri).”